Híres büntetőperek a Kárpát-medencében

1. Tantárgyleírás

A szabadon választható tárgy lehetőséget kíván nyújtani joghallgatók részére, hogy betekintést nyerjenek az elmúlt évtized híresebb pereibe, amikben a külhoni magyarok ellen elkövetett jogsértésekre ismerhetünk rá.
A magyar kisebbség tagjai ellen számos jogsértés nem kizárólag a nyelvhasználatra, vagy tulajdonra irányul, hanem büntetőjogi vonzata is lehet egy-egy jogsértésnek.
A szabadon választható tárgy bővíteni kívánja az ismereteket, több állam jogrendszerét, büntető törvénykönyvét megismerve. Így betekintést nyerhetünk a szlovák, román és szerb büntető jogba is.
Az órák során a következő kérdésekre keressük a választ: a büntető eljárás során megvalósul-e az egyenlő bánásmód követelménye a magyar kisebbséghez tartozó személyekkel szemben?
Milyen jogokkal élhet a kisebbséghez tartozó személy a büntető eljárás során? Milyen jogállami garanciákra lehet támaszkodni? Hogyan tudja kisebbségi jogait gyakorolni a kisebbséghez tartozó személy? Milyen jogi nehézségek adódhatnak az eljárás során a kisebbséghez való tartozás miatt?

2. Tárgytematikán belül - Oktatás célja

A joghallgató ismereteinek bővítése az európai és nemzetközi kisebbségvédelem terén.
Büntető ügyek jogi elemzése a hallgatókkal, mely által a szomszédos államok büntető jogát (büntető törvénykönyvét), a büntető eljárások rendjét, valamint az eljáró hatóságok, és bíróságok szervezetének struktúráját is megismerik a hallgatók.

Ismeretek elsajátítása más állam jogrendszerének tekintetében, továbbá az eljárások során felmerült jogi kérdések megoldása csoportos szinten, egyben egyfajta szimulációs gyakorlat elsajátíása.

3. Tantárgy tartalma

Az órák során a Kárpát-medence államaiban előforduló magyar kisebbséget érintő büntető ügyek azonos vonásai kerülnek bemutatásra, továbbá a szomszédos államok büntető törvénykönyveinek közös és eltérő vonásai is elemzésre kerülnek. Az órák során a szerb, román és szlovák büntető törvénykönyv szerkezete, is ismertetésre kerül.
Konkrét ügyek kerülnek bemutatásra, melyek során az ügyek tényállása és az eljárás menete is részletezésre kerül.

4. Számonkérési és értékelési rendszer:
A szabadon választható tantárgy heti rendszerességgel meghirdetett gyakorlati óráin aktív részvétel, különösen a csoportos feladatokban mutatott érdeklődés (workshop), valamint a félév végén az oktató által bemutatott ügyekből, eljárásokból összeállított tesztkérdéssor sikeres megírása.

5. Irodalom:

Jogszabályok:
-        SZERBIA BÜNTETŐ TÖRVÉNYKÖNYVE (Az SZK Hivatalos Közlönye, 85/2005., 88/2005.-jav., 107/2005.-jav., 72/2009. és 111/2009. szám)
-        ROMÁNIA BÜNTETŐ TÖRVÉNYKÖNYVE
-        SZLOVÁKIA BÜNTETŐ TÖRVÉNYKÖNYVE
-        A szerb és magyar büntetőjog és büntető eljárási jog aktuális kérdései, szerkesztő Nagy Ferenc, Szeged, 2004.
Ajánlott tanulmányok a témakörben:
-        FRA kiadásában: Gyűlölet-bűncselekmények az Európai Unióban
-        Uszkiewicz Erik: Rendőri segítséggel? Hatással van-e a gyűlölet-bűncselekményekkel kapcsolatos nyomozati munkára a rendőrségi diszkrimináció? Fudamentum 2013/4. Budapest
-        Dinók Henriett Éva: A gyűlöletbűncselekmények, különösen a közösség tagja elleni erőszak kapcsán felmerülő jogalkalmazási nehézségek. Fudamentum 2013/4. Budapest
-        Dinók Henriett: A gyűlölet-bűncselekmények – dogmatika és joggyakorlat. Belügyi Szemle 2013/12. Budapest